Lav et referat af nedenstående tekst:

Tekst:
På Vendysselske Grønlangkål plejer man at producere 212 ton grønlangkål, men i år har høsten svigtet, hvilket  har betydet er fald på 50 ton. Derfor har virksomheden måttet lægge nye planer for sin produktion for stadig at holde den i gang i december, hvor der ikke længere er mere grønlangkål på hylderne at producere. I stedet er det plantebøffer, der lige nu kører hen over produktionsbåndet. - Plantebøffer er meget oppe i tiden. Det er bæredygtigt, klimavenligt og består selvsagt ikke af kød, siger Ronni Sørensen, direktør i Vendysselske Grønlangkål og tilføjer: - Vi har fået en rigtig god tilbagemelding på smag, bid og konsistens, så vi også har eksporteret til Grækenland og England. Selvom grønlangkål og plantebøffer umiddelbart kan lyde langt fra hinanden, så er det ikke det, man oplever på fabrikken. Tværtimod føles udviklingen naturlig. - Jeg synes, vi rammer noget, der passer rigtig godt ind i tiden. Vi laver et rent produkt uden tilsætningsstoffer, der er dansk og økologisk. Alt i alt synes jeg, det ser fornuftigt ud, siger Ronni Sørensen. Han er derfor ikke ked af den tilbagegående salg af grønlangkål, men optimistisk omkring fremtiden for Vendsysselske Grønlangkål. - I år får vi måske udsolgt af vores grønlangkål, men set over en længere periode, går salget nok tilbage. Produktionen af plantebøffer er derfor ikke blot en midlertidig løsning, der lige nu rulles ud på fabrikken. Tværtimod lægger Ronni Sørensen planer om at udvikle en ny plantebøf til deres mange glade og nye kunder.

Referat:
Grønlangkål er efterhånden ved at være en mangelvare på Vendsysselske Grønlangkål, hvor der nu i stedet produceres plantebøffer med stor succes til ind- og udland.